जयपुर। राजस्थान यूनिवर्सिटी के पीजी पाठ्यक्रमों में प्रवेश पूर्व परीक्षा के ऑनलाइन आवेदन प्रक्रिया 14 जून से 20 जून तक चलेगी। यूनिवर्सिटी परीक्षा अनुभाग के अनुसार पीजी पाठ्यक्रमों में नव प्रवेश से पहले प्रवेश पूर्व परीक्षा के ऑनलाइन आवेदन के बाद आवेदन की हार्ड कॉपी यूनिवर्सिटी के चार केंद्रों पर 22 जून तक जमा कराई जा सकेगी।
ये केंद्र पीजी स्कूल ऑफ सोश्यल साइंस, मानविकी पीठ, पीजी स्कूल ऑफ कॉमर्स तथा न्यू फिजिक्स बिल्डिंग है। उसके बाद 25 जून से ऑनलाइन प्रवेश पत्र जारी किए जाएंगे। प्रवेश परीक्षा की तिथि की घोषणा यूनिवर्सिटी बाद में करेगी। यूनिवर्सिटी में कुल 39 पीजी विभाग हैं। इनके सेमेस्टर पाठ्यक्रमों में प्रवेश से पूर्व परीक्षा का आयोजन किया जाता है।
hin_Deva hin_Deva